B4-0054, 0057, 0060, 0075, 0088 και 0099/99

Ψήφισμα σχετικά με την κατάσταση στην Αγκόλα

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την Αγκόλα,

- έχοντας υπόψη τη δήλωση της Ευρωπαϊκής Ένωσης στις 28 Δεκεμβρίου 1998,

- έχοντας υπόψη τις σχετικές αποφάσεις του Συμβουλίου Ασφαλείας των Ηνωμένων Εθνών,

A. εκφράζοντας τη λύπη του για την πρόσφατη αναζωπύρωση εκτεταμένων συγκρούσεων στην Κεντρική Αγκόλα μεταξύ δυνάμεων της κυβέρνησης και της UNITA η οποία δημιουργεί σοβαρό κίνδυνο για την ειρηνευτική διαδικασία και την υλοποίηση του πρωτοκόλλου της Λουσάκα,

Β. εκτιμώντας ότι η UNITA φέρει την κύρια ευθύνη για αυτή τη σοβαρή παρακώλυση της ειρηνευτικής διαδικασίας, δεδομένου ότι δεν αποστρατιωτικοποίησε τις δυνάμεις της ούτε διευκόλυνε την επέκταση της κρατικής διοίκησης, ενώ αντιμετώπισε με περιφρόνηση τα πιεστικά αιτήματα του Συμβουλίου Ασφαλείας και της διεθνούς κοινότητας,

Γ. εκφράζοντας τη λύπη του για την κατάρριψη, μετά τα Χριστούγεννα, δύο μεταφορικών αεροσκαφών του ΟΗΕ κοντά στην πόλη Χουάμπο, την οποία πολιορκεί η UNITA, και για την έλλειψη συνεργασίας και των δύο πλευρών στις προσπάθειες του ΟΗΕ να φθάσει στον τόπο της πτώσης των αεροσκαφών,

Δ. εκτιμώντας ότι η μόνη ελπίδα για βιώσιμη ειρήνη στην Αγκόλα βρίσκεται σε μια πολιτική λύση, μέσω της πλήρους και άνευ όρων υλοποίησης του πρωτοκόλλου της Λουσάκα και των σχετικών ψηφισμάτων του Συμβουλίου Ασφαλείας του ΟΗΕ,

E. υποστηρίζοντας ένθερμα το αίτημα του Συμβουλίου Ασφαλείας του ΟΗΕ να συμμορφωθεί η UNITA αμέσως και χωρίς όρους με τις υποχρεώσεις της, και υποστηρίζοντας την άμεση και πλήρη υλοποίηση των μέτρων εναντίον της UNITA που περιέχονται στις αποφάσεις του Συμβουλίου Ασφαλείας του ΟΗΕ αριθ. 864 της 15ης Σεπτεμβρίου 1993, 1127 της 28ης Αυγούστου 1997 και 1173 της 12ης Ιουνίου 1998, ιδίως όσον αφορά τα όπλα και τα διαμάντια,

ΣΤ. θορυβημένο από την επιδείνωση της ανθρωπιστικής κατάστασης στην Αγκόλα, ιδιαίτερα μετά την αναστολή των πτήσεων βοήθειας του Παγκόσμιου Επισιτιστικού Προγράμματος των Ηνωμένων Εθνών ύστερα από την κατάρριψη αεροσκαφών του ΟΗΕ,

Ζ. επιβεβαιώνοντας την ανάγκη να παραμείνει στην Αγκόλα διεθνής αποστολή παρατηρητών και ανησυχώντας για τον κίνδυνο οριστικής και απόλυτης αποδέσμευσης των Ηνωμένων Εθνών από την εν λόγω χώρα,

Η. λαμβάνοντας υπόψη ότι παρά τον φυσικό πλούτο της χώρας, ο οποίος σε μεγάλο βαθμό χρησιμοποιείται για τη χρηματοδότηση της σύρραξης, ο λαός της Αγκόλας ζει σε έσχατη πενία,

1. καταδικάζει σθεναρά την αναζωπύρωση του πολέμου η οποία συνιστά σοβαρή παρακώλυση της ειρηνευτικής διαδικασίας και ζητεί επιμόνως από τα δύο μέρη να κηρύξουν και εφαρμόσουν άμεση εκεχειρία[semigr ]

2. υπενθυμίζει στα αντιμαχόμενα μέρη ότι δεν υπάρχει στρατιωτική λύση στη σύγκρουση και ότι μόνο η επιστροφή στις συμφωνίες της Λουσάκα θα επιτρέψει στο λαό της Αγκόλας να ξαναβρεί την ειρήνη και να αποκτήσει δημοκρατικό καθεστώς[semigr ]

3. επαναλαμβάνει την επείγουσα έκκλησή του προς την UNITA να υλοποιήσει χωρίς όρους και χωρίς περαιτέρω καθυστέρηση τις δεσμεύσεις της βάσει του πρωτοκόλλου της Λουσάκα[semigr ]

4. ζητεί από τον ΟΗΕ και την ΕΕ, μέχρις ότου πραγματοποιηθεί τούτο, να διατηρήσουν ισχυρές διεθνείς πιέσεις επί της UNITA, ιδίως μέσω της αποτελεσματικότερης υλοποίησης και της ενίσχυσης των υφιστάμενων κυρώσεων του ΟΗΕ[semigr ]

5. καλεί την Επιτροπή να διερευνήσει διεξοδικά και επειγόντως τη διεξαγωγή του εμπορίου διαμαντιών, με στόχο να εξαλειφθεί η λαθρεμπορία από την UNITA προς χρηματοδότηση της πολεμικής της δραστηριότητας[semigr ]

6. καλεί την κυβέρνηση της Αγκόλας και ιδιαίτερα την UNITA να σεβαστούν τα ανθρώπινα δικαιώματα και να συνεργασθούν απολύτως με τη MONUA και τον ειδικό αντιπρόσωπο του ΟΗΕ κ. Issa DIALLO, καθώς και με τις ανθρωπιστικές οργανώσεις για την παράδοση της έκτακτης βοήθειας[semigr ]

7. καταδικάζει την κατάρριψη αεροσκαφών του ΟΗΕ που μετέφεραν ανθρωπιστική βοήθεια και ζητεί από όλα τα μέρη να συνδράμουν πλήρως τις προσπάθειες διάσωσης του ΟΗΕ, συμπεριλαμβανομένης και της εκεχειρίας για τη διενέργεια ερευνών στις τοποθεσίες της πτώσης των αεροσκαφών[semigr ]

8. παραμένει πεπεισμένο για τη συνεχιζόμενη ανάγκη έντονης παρέμβασης του ΟΗΕ στην Αγκόλα και ζητεί από το Συμβούλιο Ασφαλείας του ΟΗΕ να επεκτείνει την εντολή της MONUA μετά την 26η Φεβρουαρίου 1999[semigr ]

9. ζητεί από την Επιτροπή να κινητοποιήσει τους απαραίτητους πόρους για συνεισφορά στην ανθρωπιστική βοήθεια, από δε τα εμπλεκόμενα μέρη να συνδράμουν πλήρως τις ανθρωπιστικές οργανώσεις και να εξασφαλίσουν την προστασία του προσωπικού τους[semigr ]

10. καταδικάζει τη χρήση ναρκών κατά προσωπικού και ζητεί επιμόνως από όλα τα εμπλεκόμενα μέρη να παραιτηθούν αμέσως από τη χρήση οποιουδήποτε τύπου αυτών των ιδιαίτερα απάνθρωπων όπλων[semigr ]

11. ζητεί επιπλέον από την ΕΕ να αναλάβει πρωτοβουλία στον τομέα της εκκαθάρισης των ναρκών, οι οποίες συνιστούν μείζον εμπόδιο για την οικοδόμηση μιας ειρηνικής οικονομίας[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τους Συμπροέδρους της Συνέλευσης Ίσης Εκπροσώπησης ΕΕ-ΑΚΕ, το Συμβούλιο Ασφαλείας του ΟΗΕ, τον ΟΑΕ, στην κυβέρνηση της Αγκόλας και την UNITA.